CELEX: E2014J0018
Language: mt
Date: 2014-12-10 00:00:00
Title: Sentenza tal-Qorti tal-10 ta’ Diċembru 2014 fil-Kawża E-18/14 — Wow air ehf. v L-Awtorità tal-Kompetizzjoni Islandiża (Samkeppniseftirlitið), Isavia ohf. u Icelandair ehf. (Ir-Regolament (KEE) Nru 95/93 — Allokazzjoni ta’ slots f’ajruporti ŻEE — Intervent minn awtoritajiet tal-kompetizzjoni — Proċedura aċċellerata)

4.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 183/9
            
         SENTENZA TAL-QORTI
   tal-10 ta’ Diċembru 2014
   fil-Kawża E-18/14
   Wow air ehf. v L-Awtorità tal-Kompetizzjoni Islandiża (Samkeppniseftirlitið), Isavia ohf. u Icelandair ehf.
   (Ir-Regolament (KEE) Nru 95/93 — Allokazzjoni ta’ slots f’ajruporti ŻEE — Intervent minn awtoritajiet tal-kompetizzjoni — Proċedura aċċellerata)
   (2015/C 183/10)
   Fil-Kawża E-18/14, Wow air ehf. v L-Awtorità tal-Kompetizzjoni Islandiża (Samkeppniseftirlitið), Isavia ohf. u Icelandair ehf. – TALBA lill-Qorti skont l-Artikolu 34 tal-Ftehim bejn l-Istati tal-EFTA dwar l-Istabbiliment ta’ Awtorità ta’ Sorveljanza u Qorti tal-Ġustizzja mill-Qorti Distrettwali ta’ Reykjavík (Héraðsdómur Reykjavíkur) rigward l-interpretazzjoni tar-Regolament tal-Kunsill (KEE) Nru 95/93 tat-18 ta’ Jannar 1993 dwar ir-regoli komuni għall-allokazzjoni ta’ slots f’ajruporti tal-Komunità, il-Qorti, magħmula minn Carl Baudenbacher, President, Per Christiansen (Imħallef-Relatur) u Páll Hreinsson, Imħallfin, tat is-sentenza fl-10 ta’ Diċembru 2014, li d-dispożittiv tagħha huwa kif ġej:
   
               1.
            
            
               L-Artikolu 4(1) tar-Regolament (KEE) Nru 95/93 jirrekjedi li Stat taż-ŻEE jaħtar persuna naturali jew ġuridika kkwalifikata bħala koordinatur tal-ajruport wara li jkun ikkonsulta l-partijiet hemm indikati. L-Artikolu 4(2) tar-Regolament (KEE) Nru 95/93 jirrekjedi li l-koordinatur ikun independenti, kemm legalment kif fattwalment, minn kull parti interessata, li minnhom irid ikun ukoll funzjonalment separat. Sakemm dawn il-kundizzjonijiet jiġu mwettqa, l-Istati taż-ŻEE għandhom is-setgħa diskrezzjonali li jiddeterminaw l-istatus tal-koordinatur. Abbażi ta’ dawk is-sejbiet, hija l-qorti nazzjonali li tagħmel il-konklużjonijiet neċessarji sabiex tiżgura l-effettività tar-Regolament (KEE) Nru 95/93.
            
         
               2.
            
            
               Il-proċedura għall-ilmenti stipolata fl-Artikolu 11(1) tar-Regolament (KEE) Nru 95/93 mhijiex mandatorja. Għalhekk, din il-proċedura ma tipprekludix il-possibiltà li lmenti bbażati fuq konsiderazzjonijiet tad-dritt tal-kompetizzjoni jistgħu jiġu mressqa direttament lill-awtoritajiet nazzjonali tal-kompetizzjoni.
            
         
               3.
            
            
               Skont l-Artikolu 8b tar-Regolament (KEE) Nru 95/93, l-istruzzjonijiet tal-awtoritajiet pubbliċi dwar l-allokazzjoni ta’ slots biex jinkoraġġixxu l-kompetizzjoni jistgħu jiġu indirizzati lil-linji tal-ajru, imma ma jistgħux jiġu diretti lejn koordinatur. Barra minn hekk, ma jkunx hemm skop li jinħarġu struzzjonijiet lill-korp ta’ amministrazzjoni ta’ ajruport. B’differenza mill-allokazzjoni primarja ta’ slots, li hija biss ir-responsabbiltà tal-koordinatur, ir-Regolament (KEE) Nru 95/93 ma jipprojbix it-trasferiment ta’ slots wara l-allokazzjoni ta’ slots, jekk ikun meħtieġ mid-dritt tal-kompetizzjoni. Konsegwentement, l-awtoritajiet tal-kompetizzjoni ta’ Stat taż-ŻEE jistgħu jagħtu struzzjonijiet lill-impriżi konċernati jekk tali rimedju jinstab li huwa neċessarju taħt id-dritt tal-kompetizzjoni nazzjonali jew taż-ŻEE.